Bal

Bal (Melayu: Madu) ialah sebuah filem drama Turki 2010, filem ketiga dan terakhir dalam siri "Trilogi Yusuf". Filem ini menggondol anugerah filem terbaik dalam Festival Filem Antarabangsa Berlin ke-60, pada 16 Februari 2010.

Bal bermaksud madu. Pengarah filem ini, Semih Kaplanoglu menerima arca Beruang Emas (Goldener Bär). Filem ini hasil produksi Turki - Jerman, dan dirakam di kawasan pergunungan Turki. Sebelum ini filem Turki bertajuk Susuz Yaz pernah menang pada 1964. Filem ini bakal ditayangkan di Turki pada 12 Mac 2010.

Pelakon utamanya ialah Bora Altaş yang berusia 8 tahun, sebagai Yusuf semasa kecil. Filem ini adalah tentang 'trilogi Yusuf'. Mulanya Yumurta (telur) pada 2007 dan diikuti Sut (susu) pada 2008. Trilogi ini berjalan dalam urutan kronologi terbalik. Ia tentang pandangan seorang kanak-kanak terhadap dunia. Filem ini menewaskan 19 filem lain.

Sinopsis filem

Sinopsis Yumurta 
Yumurta bermaksud 'telur'. Ia mengisahkan Yusuf semasa tuanya. Kisah tentang kematian ibunya Zahra dan kembali semula ke kampung halaman. Sepupunya Ayla menanti di kampung.

Sinopsis Sut 
Sut bermaksud susu. Ia mengisahkan Yusuf belajar di sekolah tinggi. Yusuf gagal dalam peperiksaan untuk memasuki universiti. Lantaran itu dia menulis puisi dan tersiar dalam beberapa makalah.

Sinopsis Bal 
Filem ini mengisahkan seorang anak lelaki berumur 7 tahun bernama Yusuf yang menyingkap kematian ayahnya Yakub. Dia anak yang pemalu dan dibesarkan di wilayah barat laut Turki. Ayahnya seorang penternak lebah madu di Anatolia dan ibunya Zahra bekerja di ladang teh. Kebahagiaannya direnggut apabila ayahnya tidak pulang-pulang dari hutan berdekatan. Kanak-kanak ini berkelana ke dalam hutan mencari ayah kesayangan. Filem ini hampir tidak bersuara dan berdialog. Kemudian diisi dengan sedikit dialog dan muzik latar dan suara hutan sahaja.

Rujukan 

Filem 2010
Festival filem Berlin
Filem Turki